ເຮີຣິເຄນ Irene ອ່ອນກຳລັງລົງ ແຕ່ກໍຍັງເປັນອັນຕະລາຍ (ເບິ່ງຮູບສະລາຍດ໌)
ລົມພາຍຸເຮີຣິເຄນ Irene ອ່ອນກຳລັງລົງ ແຕ່ຍັງສືບຕໍ່ເປັນໄພຂົ່ມຂູ່ ຕໍ່ປະຊາຊົນ ຫຼາຍສິບລ້ານຄົນ
ລົມແຮງແລະຝົນຕົກໜັກຈາກເຮີຣິເຄນ Irene ຊຶ່ງພັດເຂົ້າຖະຫຼົ່ມເຂດແຄມຝັ່ງທະເລກໍ້າຕາ ເວັນອອກຂອງສະຫະລັດໃນຕອນເຊົ້າຂອງວັນເສົາມື້ນີ້ ໄດ້ສູນເສຍກຳລັງບາງສ່ວນແຕ່ກໍຍັງ ຢູ່ໃນເປົ້າໝາຍ ທີ່ຈະສ້າງຜົນກະທົບຕໍ່ປະຊາຊົນຈຳນວນຫຼາຍສິບລ້ານຄົນດ້ວຍໄພນໍ້າຖ້ວມ ແລະໄຟຟ້າມອດ ພວກນັກພະຍາກອນອາກາດ ທີ່ສູນກາງລົມພາຍຸເຮີຣິເຄນແຫ່ງຊາດຂອງສະຫະລັດໄດ້ຫຼຸດ ລະດັບຂອງ Irene ລົງມາເປັນເຮີຣິເຄນປະເພດຕໍ່າສຸດ ຄືມີລົມແຮງ 150 ຫຼັກກິໂລແມັດ ຕໍ່ຊົ່ວໂມງໃນຕອນເຊົ້າຂອງວັນເສົາມື້ນີ້ ແຕ່ພວກເຂົາເຈົ້າກໍເຕືອນວ່າ ພາຍຸຫົວນີ້ຍັງຈະສືບ ຕໍ່ຮັກສາລະດັບຄວາມແຮງເປັນລົມເຮີຣິເຄນຢູ່ຂະນະທີ່ພັດເຄື່ອນເຂົ້າໄປສູ່ເຂດທີ່ມີປະຊາຊົນ ອາໄສຢູ່ຢ່າງໜາແໜ້ນອ້ອມແອ້ມນະຄອນຫຼວງວໍຊິງຕັນ ບໍ່ເທົ່າໃດຊົ່ວໂມງ ກ່ອນທີ່ເຮຣິເຄນ Irene ພັດຂຶ້ນບົກທີ່ລັດ North Carolina ໃນຕອນ ເຊົ້າຂອງວັນເສົາມື້ນີ້ ເຈົ້າໜ້າທີ່ຂອງລັດດັ່ງກ່າວກໍລາຍງານວ່າ ໄດ້ເກີດໄພນໍ້າຖ້ວມ ໄຟຟ້າ ມອດ ແລະມີການເຕືອນກ່ຽວກັບລົມຫົວກຸດ Tornado ໄດ້ມີການປະກາດເຕືອນ ກ່ຽວກັບລົມພາຍຸເຮີຣິເຄນ Irene ທີ່ນະຄອນນິວຢອກແລະບໍລິ ເວນສ່ວນໃຫຍ່ຂອງເຂດຝັ່ງທະເລກໍ້າຕາເວັນອອກຂອງສະຫະລັດ ໃນອັນທີ່ປະທານາທິບໍ ດີບາຣັກໂອບາມາເອີ້ນວ່າລົມພາຍຸທີ່ເປັນໄພອັນຕະລາຍຮ້າຍແຮງສຸດແລະສ້າງຄວາມເສຍ ຫາຍຢ່າງໜັກນັ້ນ ທີ່ນະຄອນນິວຢອກ ເຈົ້າຄອງນະຄອນທ່ານ Michael Bloomberg ໄດ້ສັ່ງໃຫ້ມີການ ຍົກຍ້າຍປະຊາຊົນແບບບັງຄັບ ເປັນເທື່ອທຳອິດໃນນະຄອນດັ່ງກ່າວ ໄດ້ມີຄຳສັ່ງໃຫ້ປະ ຊາຊົນປະມານ 250,000 ຄົນ ອອກໜີໄປຈາກເຮືອນຊານບ້ານຊ່ອງຂອງພວກເຂົາເຈົ້າ ໃນເຂດທີ່ມີດິນຕໍ່າຂອງນະຄອນນິວຢອກຮວມທັງເຂດຕະຫຼາດຄ້າຮຸ້ນນຳດ້ວຍແລະຈະມີ ການຢຸດເຊົາການໃຫ້ບໍລິການ ເປັນເທື່ອທຳອິດ ລະບົບການຂົນສົ່ງໂດຍສານ ຂອງນະ ຄອນນິວຢອກທັງໝົດຮວມທັງລົດໄຟໃຕ້ດິນແລະລົດເມນຳດ້ວຍໃນວັນເສົາມື້ນີ້ ສະໜາມ ບິນທັງ 3 ແຫ່ງຂອງນະຄອນນິວຢອກ ຈະອັດກິດຈະການລົງເລີ່ມໃນຕອນທ່ຽງຂອງມື້ນີ້ ຫຼືໃນເວລາ 16 ໂມງຕາມເວລາມາດຕະຖານສາກົນ ສາຍການບິນຕ່າງໆໄດ້ຍົກເລີກຖ້ຽວບິນຈຳນວນຫຼາຍຮ້ອຍຖ້ຽວ ໄປຍັງເຂດແຄມຝັ່ງທະ ເລກໍ້າຕາເວັນອອກຂອງສະຫະລັດ ແລະການບໍລິການທາງລົດໄຟສ່ວນນຶ່ງ ກໍຈະມີການ ໂຈະເປັນການຊົ່ວຄາວ